ai4bharat/Pralekha huggingface dataset:
ଗ୍ରାମ୍ୟ ଉନ୍ନୟନ ମନ୍ତ୍ରଣାଳୟ
ପ୍ରଧାନମନ୍ତ୍ରୀ ଗରିବ କଲ୍ୟାଣ ରୋଜଗାର ଅଭିଯାନରେ ମୋଟ 32 କୋଟି କାର୍ଯ୍ୟଦିବସ ରୋଜଗାର ପ୍ରଦାନ
• ବର୍ତ୍ତମାନସୁଦ୍ଧା 31,500 କୋଟିରୁ ଅଧିକ ଖର୍ଚ୍ଚ
• ବ୍ୟାପକ ସଂଖ୍ୟାରେ ଭିତ୍ତିଭୂମି ନିର୍ମାଣ
• 2123 ଗ୍ରାମ ପଞ୍ଚାୟତକୁ ଇଣ୍ଟରନେଟ ସଂଯୋଗ
• 21,595 ବର୍ଜ୍ୟ ପରିଚାଳନା ପ୍ରକଳ୍ପ କାର୍ଯ୍ୟ ଆରମ୍ଭ
• 62,824 ପ୍ରାର୍ଥୀଙ୍କୁ ଦକ୍ଷତା ତାଲିମ
କୋଭିଡ-19 ମହାମାରୀ ବ୍ୟାପିବା କାରଣରୁ ରୋଜଗାର ହରାଇ ନିଜ ଗ୍ରାମକୁ ଫେରି ଆସିଥିବା ପ୍ରବାସୀ ଶ୍ରମିକ ଏବଂ ଗ୍ରାମାଞ୍ଚଳରେ ପ୍ରଭାବିତ ନାଗରିକମାନଙ୍କୁ ରୋଜଗାର ଓ ଜୀବିକା ସୁଯୋଗ ଯୋଗାଇ ଦେବାର ଲକ୍ଷ୍ୟ ନେଇ ଗରିବ କଲ୍ୟାଣ ରୋଜଗାର ଅଭିଯାନ  ଆରମ୍ଭ କରାଯାଇଥିଲା । ଏହି ଅଭିଯାନ ଅନ୍ତର୍ଗତ 6ଟି ରାଜ୍ୟର ପ୍ରବାସୀ ଶ୍ରମିକମାନଙ୍କୁ ରୋଜଗାର ଉଦ୍ଦେଶ୍ୟରେ ମିଶନ ମୋଡରେ ପଦକ୍ଷେପ ଗ୍ରହଣ କରାଯାଇଥିଲା । ଏହି ଅଭିଯାନ ଏସବୁ ରାଜ୍ୟର 116ଟି ଜିଲ୍ଲାରେ ଗ୍ରାମବାସୀଙ୍କୁ ଜୀବିକା ସୁଯୋଗ ଦିଆଯାଇ ସେମାନଙ୍କ ସଶକ୍ତିକରଣରେ ସହାୟକ ହୋଇଛି ।
ଅଭିଯାନ ଆରମ୍ଭ ହେବାର 15ତମ ସପ୍ତାହ ସୁଦ୍ଧା ପାଖାପାଖି 32 କୋଟି ମାନବ ଦିବସ ରୋଜଗାର ଯୋଗାଇ ଦିଆଯାଇଥିବା ବେଳେ 31,577 କୋଟି ଟଙ୍କା ଖର୍ଚ୍ଚ କରାଯାଇସାରିଲାଣି । ବହୁସଂଖ୍ୟାରେ ଭିତ୍ତିଭୂମି ପ୍ରକଳ୍ପ ନିର୍ମାଣ କରାଯାଇଛି ଯାହା ମଧ୍ୟରେ ରହିଛି 1,32,146 ଜଳ ସଂରକ୍ଷଣ ପ୍ରକଳ୍ପ 4,12,214 ଗ୍ରାମୀଣ ଆବାସ, 35,529 ଗୋଶାଳା, 25,689 ଚାଷ ପୁଷ୍କରିଣୀ ଏବଂ 16,253 ଗୋଷ୍ଠୀ ଶୌଚାଳୟ ପରିସର । ଜିଲ୍ଲା ଖଣିଜ ପାଣ୍ଠି ଜରିଆରେ 7,340 କାର୍ଯ୍ୟ ଗ୍ରହଣ କରାଯାଇଥିବା ବେଳେ 2,123ଟି ପଞ୍ଚାୟତକୁ ଇଣ୍ଟରନେଟ ସଂଯୋଗ ଦିଆଯାଇଛି । ସେହିପରି 21,595ଟି କଠିନ ଓ ତରଳ ବର୍ଜ୍ୟ ପରିଚାଳନା ପ୍ରକଳ୍ପ କାର୍ଯ୍ୟ ହାତକୁ ନିଆଯାଇଥିବା ବେଳେ ଅଭିଯାନ ଅନ୍ତର୍ଗତ କୃଷି ବିଜ୍ଞାନ କେନ୍ଦ୍ର ଜରିଆରେ 62,824 ପ୍ରାର୍ଥୀଙ୍କୁ ଦକ୍ଷତା ପ୍ରଶିକ୍ଷଣ ଯୋଗାଇ ଦିଆଯାଇଛି ।
କେନ୍ଦ୍ର ସରକାରଙ୍କ 12ଟି ମନ୍ତ୍ରଣାଳୟ/ବିଭାଗ ଏବଂ ରାଜ୍ୟ ସରକାରଙ୍କ ମଧ୍ୟରେ ଉତ୍ତମ ସମନ୍ୱୟ ରହିବା କାରଣରୁ ଏହି ଅଭିଯାନ ବର୍ତ୍ତମାନ ସୁଦ୍ଧା ବ୍ୟାପକ ସଫଳତା ହାସଲ କରିଛି, ଯାହାକି ପ୍ରବାସୀ ଶ୍ରମିକ ଏବଂ ଗ୍ରାମୀଣ ସମୁଦାୟଙ୍କୁ ବିଶେଷ ଲାଭ ପହଞ୍ଚାଇ ପାରିଛି । ଯେଉଁମାନେ ନିଜ ଅଞ୍ଚଳରେ ରହିବାକୁ ଚାହାନ୍ତି ସେମାନଙ୍କୁ ଏହି ଅଭିଯାନ ଅଧୀନରେ ସ୍ଥାୟୀ ରୋଜଗାର ଓ ଜୀବିକା ଯୋଗାଇ ଦେବା ନିମନ୍ତେ ଦୀର୍ଘସ୍ଥାୟୀ ବ୍ୟବସ୍ଥା କରାଯାଇଛି ।
ନୀତି ଆୟୋଗ
ସିଇଓ ଭାବେ ପରମେଶ୍ୱରନ ଆୟାରଙ୍କୁ ସ୍ୱାଗତ କରିଛି ନୀତି ଆୟୋଗ
ନୀତି ଆୟୋଗ ଏହାର ସିଇଓ ଭାବେ ଶ୍ରୀ ପରମେଶ୍ୱରନ ଆୟାରଙ୍କୁ ସ୍ୱାଗତ କରିଛି । ଜଳ ଏବଂ ସ୍ୱଚ୍ଛତା କ୍ଷେତ୍ରରେ ୨୫ ବର୍ଷରୁ ଅଧିକ ସମୟର ଅନୁଭବ ସହିତ, ଶ୍ରୀ ଆୟାର ଭାରତର ପ୍ରମୁଖ ୨୦ ଡଲାର ବିଲିୟନ୍ର ସ୍ୱଚ୍ଛ ଭାରତ ମିଶନର କାର୍ଯ୍ୟାନ୍ୱୟନର ନେତୃତ୍ୱ ନେଇଥିଲେ, ଯେଉଁଥିରେ ସେ ସଫଳତାପୂର୍ବକ ୫୫୦ ମିଲିୟନ୍ ଲୋକ ମାନଙ୍କୁ ସୁରକ୍ଷିତ ସ୍ୱଚ୍ଛତା ପ୍ରଦାନ କରିଛନ୍ତି ।
“ପୁଣି ଥରେ ଦେଶର ସେବା କରିବା ପାଇଁ ନୀତି ଆୟୋଗର ସିଇଓ ରୂପରେ ଏହି ଅବିଶ୍ୱସନୀୟ ସୁଯୋଗ ମିଳିଥିବାରୁ ମୁଁ ସମ୍ମାନିତ ଏବଂ ବିନମ୍ର । ଏକ ପରିବର୍ତିତ ଭାରତ ନିର୍ମାଣ ଦିଗରେ କାର୍ଯ୍ୟ କରିବାର ଆଉ ଏକ ସୁଯୋଗ ଦେଇଥିବାରୁ ମାନନୀୟ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନିକଟରେ ଗଭୀର କୃତଜ୍ଞତା ଜଣାଉଛି” ବୋଲି ଶ୍ରୀ ଆୟାର କହିଛନ୍ତି । ଉତରପ୍ରଦେଶ କ୍ୟାଡରର ୧୯୮୧ ବ୍ୟାଚ୍ର ଆଇଏଏସ୍ ଅଧିକାରୀ, ଶ୍ରୀ ଆୟାର ସରକାରୀ ଏବଂ ଘରୋଇ ଉଭୟ କ୍ଷେତ୍ରରେ କାର୍ଯ୍ୟ କରିଛନ୍ତି । ସେ ୨୦୧୬ – ୨୦ ଅବଧିରେ ନୂଆ ଦିଲ୍ଲୀରେ ଭାରତ ସରକାରଙ୍କ ପାନୀୟ ଜଳ ଏବଂ ସ୍ୱଚ୍ଛତା ମନ୍ତ୍ରଣାଳୟର ସଚିବ ଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହନୁମାନ ଜୟନ୍ତୀ ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପବିତ୍ର ହନୁମାନ ଜୟନ୍ତୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
“ପବିତ୍ର ହନୁମାନ ଜୟନ୍ତୀ ଅବସରରେ ଦେଶବାସୀଙ୍କୁ ହାର୍ଦ୍ଦିକ ଶୁଭକାମନା । ଭକ୍ତି, ଶକ୍ତି, ସମର୍ପଣ ଏବଂ ଅନୁଶାସନର ପ୍ରତୀକ ପବନପୁତ୍ରଙ୍କ ଜୀବନୀ ଆମକୁ ସମସ୍ତ ସମସ୍ୟାକୁ ସଫଳତାର ସହ ସମ୍ମୁଖୀନ ହେବା ପାଇଁ ପ୍ରେରଣା ଯୋଗାଉଛି,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନିଶାଦ୍ରବ୍ୟ ଅପ ବ୍ୟବହାର ଓ ଚୋରାଚାଲାଣ ନିରୋଧୀ ଅନ୍ତର୍ଜାତୀୟ ଦିବସ ଅବସରରେ ପ୍ରଧାନମନ୍ତ୍ରୀଙ୍କ ବାର୍ତ୍ତା
ପ୍ରଧାନମନ୍ତ୍ରୀ କହିଛନ୍ତି, ଆଜି ନିଶାଦ୍ରବ୍ୟ ଅପ ବ୍ୟବହାର ଓ ଚୋରାଚାଲାଣ ନିରୋଧୀ ଅନ୍ତର୍ଜାତୀୟ ଦିବସ ଅବସରରେ ଆମ ସମାଜକୁ ନିଶା ଦ୍ରବ୍ୟର କୁପ୍ରଭାବରୁ ମୁକ୍ତ ରଖିବା ପାଇଁ ତୃଣମୂଳ ସ୍ତରରେ କାମ କରୁଥିବା ବ୍ୟକ୍ତିମାନଙ୍କୁ ମୁଁ ପ୍ରଶଂସା କରୁଛି । ଜୀବନ ରକ୍ଷା ପାଇଁ ହେଉଥିବା ପ୍ରତିଟି ଉଦ୍ୟମ ଗୁରୁତ୍ୱପୂର୍ଣ୍ଣ । ସର୍ବୋପରି ନିଶା ନିଜ ସହିତ ଅନ୍ଧକାର, ବିନାଶ ଓ ବିପର୍ଯ୍ୟୟ ଆଣିଥାଏ ।
ଆସନ୍ତୁ ଆମେ #ShareFactsOnDrugs ପ୍ରତି ନିଜ ପ୍ରତିବଦ୍ଧତାକୁ ଦୋହରାଇବା ଓ ନିଶା ମୁକ୍ତ ଭାରତର ସ୍ୱପ୍ନ ସାକାର କରିବା । ମନେ ରଖନ୍ତୁ- ନିଶା ଦ୍ରବ୍ୟ ଭଲ ନୁହେଁ କିମ୍ବା ଏହା ଷ୍ଟାଇଲ ଷ୍ଟେଟମେଣ୍ଟ ନୁହେଁ । ଏକ ପୁରୁଣା #MannKiBaat ଅଧ୍ୟାୟ ଶେୟାର କରୁଛି ଯେଉଁଥିରେ ନିଶାଦ୍ରବ୍ୟ କୁପ୍ରଭାବ ନିୟନ୍ତ୍ରଣର ବିଭିନ୍ନ ଉପାୟ ସାମିଲ ରହିଥିଲା ।
Today, on International Day against Drug Abuse and Illicit Trafficking, I laud all those working at the grassroots to eliminate the menace of drugs from our society. Every such effort to #SaveLives is vital. After all, drugs bring with it darkness, destruction and devastation. pic.twitter.com/1wVCFkcmNX
— Narendra Modi  June 26, 2021
Let us reiterate our commitment to #ShareFactsOnDrugs and realise our vision of a Drugs Free India. Remember- addiction is neither cool nor a style statement. Sharing an old #MannKiBaat episode which contained many aspects of overcoming the drugs menace. https://t.co/0XJpOApzbX
— Narendra Modi  June 26, 2021
ରେଳ ମନ୍ତ୍ରଣାଳୟ
ଗରିବ କଲ୍ୟାଣ ରୋଜଗାର ଅଭିଯାନ ଅଧୀନରେ 6.40 ଲକ୍ଷ ଶ୍ରମଦିବସ ସୃଷ୍ଟି କରିଛି ଭାରତୀୟ ରେଳ
• ଓଡିଶା, ବିହାର, ଝାଡଖଣ୍ଡ, ମଧ୍ୟପ୍ରଦେଶ, ରାଜସ୍ଥାନ ଏବଂ ଉତ୍ତର ପ୍ରଦେଶରେ ସୃଷ୍ଟି ହୋଇଛି ଏହି ଶ୍ରମଦିବସ
• ଯୋଜନାଗୁଡିକର ଅଗ୍ରଗତି ଏବଂ ଯୋଜନା ଅନ୍ତର୍ଗତ ରାଜ୍ୟଗୁଡିକର ପ୍ରବାସୀ ଶ୍ରମିକଙ୍କ ପାଇଁ ସୃଷ୍ଟି ହୋଇଥିବା କାର୍ଯ୍ୟ ସୁଯୋଗ ଉପରେ ନଜର ରଖିଛି ରେଳ ମନ୍ତ୍ରଣାଳୟ
• 6ଟି ରାଜ୍ୟର 116ଟି ଜିଲ୍ଲାରେ କାର୍ଯ୍ୟକାରୀ ହେଉଛି ଗରିବ କଲ୍ୟାଣ ରୋଜଗାର ଅଭିଯାନ
• କାର୍ଯ୍ୟକାରୀ ହେଉଥିବା ପ୍ରକଳ୍ପ ବାବଦକୁ ଅଗଷ୍ଟ 21 ସୁଦ୍ଧା ଠିକାଦାରମାନଙ୍କ 1,410.35 କୋଟି ଟଙ୍କା ପଇଠ କରାଯାଇଛି
• 6ଟି ରାଜ୍ୟରେ ପାଖାପାଖି 165ଟି ରେଳ ଭିତ୍ତିଭୂମି ପ୍ରକଳ୍ପ ହେଉଛି କାର୍ଯ୍ୟକାରୀ
ଓଡିଶା, ବିହାର, ଝାଡଖଣ୍ଡ, ମଧ୍ୟପ୍ରଦେଶ, ରାଜସ୍ଥାନ ଏବଂ ଉତ୍ତର ପ୍ରଦେଶରେ ଗରିବ କଲ୍ୟାଣ ରୋଜଗାର ଅଭିଯାନ ଅଧୀନରେ 6,40,000ରୁ ଅଧିକ ଶ୍ରମଦିବସ ସୃଷ୍ଟି କରିଛି ଭାରତୀୟ ରେଳ ।
ରେଳ ଏବଂ ବାଣିଜ୍ୟ ଓ ଶିଳ୍ପ ମନ୍ତ୍ରୀ ଶ୍ରୀ ପୀୟୁଷ ଗୋଏଲ ଏହି ପ୍ରକଳ୍ପଗୁଡିକର ଅଗ୍ରଗତି ଓ ଏହି ଯୋଜନା ଅନ୍ତର୍ଗତ ରାଜ୍ୟଗୁଡିକର ପ୍ରବାସୀ ଶ୍ରମିକମାନଙ୍କ ପାଇଁ ଶ୍ରମଦିବସ ସୁଯୋଗ ସୃଷ୍ଟି ଉପରେ ତୀକ୍ଷ୍ଣ ନଜର ରଖିଛନ୍ତି । ଏହି ରାଜ୍ୟଗୁଡିକରେ ପ୍ରାୟ 165 ରେଳ ଭିତ୍ତିଭୂମି ପ୍ରକଳ୍ପ କାର୍ଯ୍ୟକାରୀ ହେଉଛି ।
ଅଗଷ୍ଟ 21, 2020 ସୁଦ୍ଧା 12,276 ଶ୍ରମିକ ଏହି ଅଭିଯାନରେ ନିୟୋଜିତ ଅଛନ୍ତି ଏବଂ କାର୍ଯ୍ୟକାରୀ ହେଉଥିବା ପ୍ରକଳ୍ପଗୁଡିକ ପାଇଁ ଠିକାଦାରମାନଙ୍କୁ 1,410.35 କୋଟି ଟଙ୍କା ପ୍ରଦାନ କରାଯାଇଛି ।
ରାଜ୍ୟ ସରକାରଙ୍କ ସହ ଏକ ଘନିଷ୍ଠ ସମନ୍ୱୟ ସ୍ଥାପନ ହେବ ନେଇ ରେଳବାଇ ଦ୍ଵାରା ପ୍ରତ୍ୟେକ ଜିଲ୍ଲା ତଥା ରାଜ୍ୟରେ ନୋଡାଲ ଅଧିକାରୀ ନିଯୁକ୍ତ କରାଯାଇଛି ।
ଏହି ଯୋଜନା ଅଧୀନରେ କାର୍ଯ୍ୟକାରୀ ହେଉଥିବା ରେଳ କାର୍ଯ୍ୟଗୁଡ଼ିକର ହେଉଛି  ଲେବଲ କ୍ରସିଂ ପାଇଁ ଆପ୍ରୋଚ ରାସ୍ତାର ନିର୍ମାଣ ଏବଂ ରକ୍ଷଣାବେକ୍ଷଣ,  ଟ୍ରାକରେ ଥିବା ସିଲଟେଡ୍ ଜଳପଥ, ଖାଲ ଏବଂ ଡ୍ରେନଗୁଡ଼ିକର ବିକାଶ ଏବଂ ସଫା କାର୍ଯ୍ୟ,  ରେଳ ଷ୍ଟେସନକୁ ରାସ୍ତା ନିର୍ମାଣ ଏବଂ ରକ୍ଷଣାବେକ୍ଷଣ,  ରହିଥିବା ରେଳ ବନ୍ଧ / କଟିଙ୍ଗର ମରାମତି ଏବଂ ପ୍ରଶସ୍ତିକରଣ,  ରେଳ ଜମିର ସୀମା ନିକଟରେ ବୃକ୍ଷରୋପଣ ଏବଂ  ବନ୍ଧ / କଟା / ବ୍ରିଜର ସୁରକ୍ଷା କାର୍ଯ୍ୟ ।
ଏଠାରେ ଉଲ୍ଲେଖ କରାଯାଇପାରେ ଯେ, ମାନ୍ୟବର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜୁନ 20, 2020ରେ ଗରିବ କଲ୍ୟାଣ ରୋଜଗର ଅଭିଯାନ ନାମକ ଏକ ବୃହତ ଅଭିଯାନର ଘୋଷଣା କରିଥିଲେ । କୋଭିଡ-19 ଯୋଗୁଁ ବହୁ ସଂଖ୍ୟାରେ ଗ୍ରାମକୁ ଫେରିଥିବା ପ୍ରବାସୀ ଶ୍ରମିକମାନଙ୍କୁ ଏହି ଯୋଜନାରେ ନିଯୁକ୍ତି ସହିତ ଗ୍ରାମୀଣ କାର୍ଯ୍ୟ ଯୋଗାଇଦେବାର ସୁଯୋଗ ରହିଛି । ଗରିବ କଲ୍ୟାଣ ରୋଜଗାର ଅଭିଯାନ ଅଧୀନରେ ସ୍ଥାୟୀ ଗ୍ରାମୀଣ ଭିତ୍ତିଭୂମି ନିର୍ମାଣ ପାଇଁ 50,000 କୋଟି ଟଙ୍କା ଖର୍ଚ୍ଚ ହେବ ବୋଲି ପ୍ରଧାନମନ୍ତ୍ରୀ ଘୋଷଣା କରିଥିଲେ ।
ଓଡିଶା, ବିହାର, ଝାଡଖଣ୍ଡ, ମଧ୍ୟପ୍ରଦେଶ, ରାଜସ୍ଥାନ ଏବଂ ଉତ୍ତର ପ୍ରଦେଶ ଏହି 6ଟି ରାଜ୍ୟକୁ ବହୁ ସଂଖ୍ୟାରେ ଫେରିଥିବା ପ୍ରବାସୀ ଶ୍ରମିକମାନଙ୍କୁ 125 ଦିନର କାର୍ଯ୍ୟ ଯୋଗାଇ ଦେବା ଲାଗି ଏହି ଅଭିଯାନକୁ ମିଶନ ମୋଡରେ ନିଆଯାଉଛି । ପ୍ରବାସୀ ଶ୍ରମିକମାନଙ୍କୁ ଦୃଷ୍ଟିରେ ରଖି ଏହି 6ଟି ରାଜ୍ୟର 116ଟି ଜିଲ୍ଲାରେ 25ଟି ପ୍ରକାରର ବିଭିନ୍ନ କାର୍ଯ୍ୟ ହାତକୁ ନିଆଯାଇଛି ଯେଉଁଥିରେ 50,000 କୋଟି ଟଙ୍କାର ସମ୍ବଳ ରହିଛି ।
ଗ୍ରାମୀଣ ବିକାଶ, ପଞ୍ଚାୟତ ରାଜ, ସଡକ ପରିବହନ ଏବଂ ରାଜପଥ, ଖଣି, ପାନୀୟ ଜଳ ଓ ପରିମଳ, ପରିବେଶ, ରେଳବାଇ, ପେଟ୍ରୋଲିୟମ ଏବଂ ପ୍ରାକୃତିକ ବାଷ୍ପ, ନୂତନ ଓ ଅକ୍ଷୟ ଶକ୍ତି, ସୀମା ସଡ଼କ, ଟେଲିକମ୍ ଏବଂ କୃଷି ଏହିଭଳି 12ଟି ବିଭିନ୍ନ ମନ୍ତ୍ରଣାଳୟ/ବିଭାଗ ମଧ୍ୟରେ ସମନ୍ଵିତ ରକ୍ଷା କରାଯାଇ 25ଟି ବିଭିନ୍ନ ଭିତ୍ତିଭୂମି ଏବଂ ତତ ସମ୍ବନ୍ଧୀୟ କାର୍ଯ୍ୟକୁ ତ୍ୱରାନ୍ୱିତ କରିବା ସହିତ ଜୀବିକା ସୁଯୋଗ ବୃଦ୍ଧି ପାଇଁ ଏହି ଅଭିଯାନ ଉଦ୍ଦିଷ୍ଟ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
2ରୁ 18 ବର୍ଷ ବୟସ୍କଙ୍କ ପାଇଁ କୋଭାକ୍ସିନର ଦ୍ବିତୀୟ/ତୃତୀୟ ପର୍ଯ୍ୟାୟ କ୍ଲିନିକାଲ ପରୀକ୍ଷଣକୁ ଡିସିଜିଆଇର ମଞ୍ଜୁରି
525 ଜଣ ସୁସ୍ଥ ସ୍ବେଚ୍ଛାସେବୀଙ୍କ ଠାରେ ପରୀକ୍ଷା କରିବ ଏମ/ଏସ୍ ଭାରତ ବାୟୋଟେକ
ଦେଶର ଜାତୀୟ ନିୟନ୍ତ୍ରକ ଡ୍ରଗ୍ସ କଣ୍ଟ୍ରୋଲର ଜେନେରାଲ ଅଫ ଇଣ୍ଡିଆ  ଧ୍ୟାନ ସହକାରେ ପରୀକ୍ଷା କରିବା ପରେ ବିଷୟ ବିଶେଷଜ୍ଞ ସମିତି ର ସୁପାରିସକୁ ଗ୍ରହଣ କରିଛି ଏବଂ 2ରୁ 18 ବୟସ୍କଙ୍କ ପାଇଁ କୋଭାକ୍ସିନ ର ଦ୍ବିତୀୟ/ତୃତୀୟ ପର୍ଯ୍ୟାୟ କ୍ଲିନିକାଲ ପରୀକ୍ଷଣ ନିମନ୍ତେ ଏହାର ଉତ୍ପାଦକ ଭାରତ ବାୟୋଟେକ ଲିମିଟେଡକୁ ମଞ୍ଜୁରି ଦେଇଛି। 12.05.2021ରେ ଏହି ମଞ୍ଜୁରି ଦିଆଯାଇଛି।
2ରୁ 18 ବର୍ଷ ବୟସ୍କଙ୍କ ପାଇଁ କୋଭାକ୍ସିନର ଦ୍ବିତୀୟ ଓ ତୃତୀୟ ପର୍ଯ୍ୟାୟ କ୍ଲିନିକାଲ ପରୀକ୍ଷଣ ନିମନ୍ତେ ଏମ/ଏସ ଭାରତ ବାୟୋଟେକ ଇଣ୍ଟରନ୍ୟାସନାଲ ଲିମିଟେଡ, ହାଇଦ୍ରାବାଦ  ପକ୍ଷରୁ ପ୍ରସ୍ତାବ ଦିଆଯାଇଥିଲା। ଏହି ପରୀକ୍ଷଣ 525 ଜଣ ସୁସ୍ଥ ସ୍ବେଚ୍ଛାସେବୀଙ୍କ ଉପରେ କରାଯିବ। ଏହି ପରୀକ୍ଷଣରେ, ଇଣ୍ଟ୍ରାମସ୍କୁଲାର ମାର୍ଗ ମାଧ୍ୟମରେ 0ରୁ 28 ଦିନ ମଧ୍ୟରେ ଟିକାର ଦୁଇଟି ଡୋଜ୍ ଦିଆଯିବ।
ତ୍ବରିତ ନିୟନ୍ତ୍ରକ ପଦକ୍ଷେପ ସ୍ବରୂପ, 11.05.2021ରେ ବିଷୟ ବିଶେଷଜ୍ଞ ସମିତି  କୁ ପ୍ରସ୍ତାବ ଦିଆଯାଇଥିଲା। ସମିତି ବିସ୍ତୃତ ବିଚାରବିମର୍ଷ ପରେ ନିର୍ଦ୍ଦିଷ୍ଟ ସର୍ତ୍ତାବଳୀ ଅନୁସାରେ ଦ୍ବିତୀୟ/ତୃତୀୟ ପର୍ଯ୍ୟାୟ କ୍ଲିନିକାଲ ପରୀକ୍ଷଣ ପାଇଁ ଅନୁମତି ଦେବାକୁ ସୁପାରିସ କରିଥିଲା।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନବରାତ୍ରୀ ଅବସରରେ ମା ସ୍କନ୍ଦମାତାଙ୍କ ଆଶୀର୍ବାଦ ଲୋଡିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭକ୍ତଙ୍କ ପାଇଁ ନବରାତ୍ରୀର ପଞ୍ଚମ ଦିନରେ ମା ସ୍କନ୍ଦମାତାଙ୍କ ଆଶୀର୍ବାଦ ଲୋଡିଛନ୍ତି ଏବଂ ଦେବୀଙ୍କ ପ୍ରାର୍ଥନା  ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ନମାମି ସ୍କନ୍ଦ ମାତାରାମ ସ୍କନ୍ଧଧାରିଣୀମ୍ ।
ସମଗ୍ର ତତ୍ୱ ସାଗରମ ପାର ପାରଗହରାମ ।
ନବରାତ୍ରୀର ପଞ୍ଚମ ଦିନରେ ଦେବୀ ସ୍କନ୍ଦମାତାଙ୍କୁ ପୂଜା କରିବାର ନିୟମ ଅଛି । ମା ସ୍କନ୍ଦମାତା ସମସ୍ତଙ୍କ ଜୀବନରେ ନୂତନ ଶକ୍ତି ଭରି ଦିଅନ୍ତୁ । ଦେଶବାସୀଙ୍କ ତରଫରୁ ତାଙ୍କୁ ପ୍ରଣାମ!”
HS
(
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
ରାଜକୋଟ-କାନାଲୁସ ରେଳ ଲାଇନର ଦୋହରୀକରଣକୁ କ୍ୟାବିନେଟ୍ ଅନୁମୋଦନ କରିଛି
ଏହି ପ୍ରକଳ୍ପର ମୋଟ ଆନୁମାନିକ ମୂଲ୍ୟ ୧୦୮୦.୫୮ କୋଟି ଟଙ୍କା ହେବ ଏବଂ ଏହା ବୃଦ୍ଧି ପାଇଁ ଅତିବେଶିରେ ସମାପ୍ତି ବେଳକୁ ୧୧୬୮.୧୩ କୋଟି ଟଙ୍କା ହୋଇପାରେ ।
ଦୋହରୀକରଣ ଲାଇନର ସମୁଦାୟ ଦୈର୍ଘ୍ୟ ହେଉଛି ୧୧୧.୨୦ କିଲୋମିଟର
ଏହି ସେକ୍ସନର ଦୋହରୀକରଣ ଦ୍ୱାରା କ୍ଷମତା ବୃଦ୍ଧି ପାଇବ ଏବଂ ଏଠାରେ ଅଧିକ ରେଳଗାଡି ଚଳାଚଳ କରିପାରିବ । ରାଜକୋଟରୁ କାନାଲୁସ ପର୍ଯ୍ୟନ୍ତ ପ୍ରସ୍ତାବିତ ଦୋହରୀକରଣ ସୌରାଷ୍ଟ ଅଞ୍ଚଳର ସାମଗ୍ରିକ ବିକାଶ ଘଟାଇବ ।
ମାନ୍ୟବର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ଅର୍ଥନୈତିକ ବ୍ୟାପାର କ୍ୟାବିନେଟ୍ କମିଟି ରାଜକୋଟ-କାନାଲୁସସ ରେଳ ଲାଇନର ଦୋହରୀକରଣକୁ ଅନୁମୋଦନ କରିଛି । ଏହି ପ୍ରକଳ୍ପର ଆନୁମାନିକ ମୂଲ୍ୟ ୧,୦୮୦.୫୮ କୋଟି ଟଙ୍କା ହେବ ଏବଂ ଏହାର ବୃଦ୍ଧି ପାଇଁ ଅତିବେଶିରେ ସମାପ୍ତି ବେଳକୁ ୧, ୬୮୬୮.୧୩ କୋଟି ଟଙ୍କା ହୋଇପାରେ । ଦୋହରୀକରଣ ଲେଲାଇନ୍ର ସମୁଦାୟ ଦୈର୍ଘ୍ୟ ହେଉଛି ୧୧୧.୨୦ କିଲୋମିଟର । ଏହି ପ୍ରକଳ୍ପ ଚାରି ବର୍ଷ ମଧ୍ୟରେ ସମ୍ପୂର୍ଣ୍ଣ ହେବ ।
ବର୍ତ୍ତମାନ ଏହି ସେକ୍ସନରେ ମୁଖ୍ୟତଃ ପିଓଏଲ୍, କୋଇଲା, ସିମେଣ୍ଟ, ସାର ଏବଂ ଖାଦ୍ୟ ଶସ୍ୟ ପରିବହନ ହେଉଛି । ଏହି ସବୁ ସାମଗ୍ରୀ ବେସରକାରୀ ସାଇଡିଂ ସହିତ ସଂଯୁକ୍ତ ଶିଳ୍ପଗୁଡିକରୁ ପରିବହନ ହୁଏ । ଭବିଷ୍ୟତର ରିଲାଏନ୍ସ ପେଟ୍ରୋଲିୟମ, ଏସାର ଅଏଲ ଏବଂ ଟାଟା କେମିକାଲ୍ ପରି ବଡ ଶିଳ୍ପ ଦ୍ୱାରା ବିପୁଳ ମାଲ ପରିବହନର ଆକଳନ କରାଯାଇଛି । ରାଜକୋଟ - କାନଲୁସ୍ ମଧ୍ୟରେ ଏକକ ବ୍ରଡଗଜ୍ ଲାଇନ କାର୍ଯ୍ୟ ସମ୍ପୂର୍ଣ୍ଣ ହୋଇଗଲାଣି ଏବଂ ଏହି କାର୍ଯ୍ୟକୁ ଅଧିକ ସହଜ କରିବା ପାଇଁ ଅତିରିକ୍ତ ସମାନ୍ତରାଳ ବ୍ରଡଗଜ୍ ଲାଇନର ଆବଶ୍ୟକତା ଅଛି । ୩୦ ଯୋଡା ଯାତ୍ରୀ / ମେଲ୍ ଏକ୍ସପ୍ରେସ ଟ୍ରେନ୍ ଏହି ସେକ୍ସନରେ ଚଳାଚଳ କରିଆସୁଛି ଏବଂ ରକ୍ଷଣାବେକ୍ଷଣ ବ୍ଲକ ସହିତ ଥିବା ଲାଇନର ୧୫୭.୫ ପ୍ରତିଶତ କ୍ଷମତା ବ୍ୟବହାର କରୁଛି । ଲାଇନର ଦୋହରୀକରଣ ହେବା ପରେ ଉଭୟ ମାଲ୍ ଏବଂ ଯାତ୍ରୀ ଭିଡ ଯଥେଷ୍ଟ ହ୍ରାସ ପାଇବ । ଦୋହରୀକରଣ ପରେ କ୍ଷମତା ବୃଦ୍ଧି ପାଇବ ଏବଂ ଅଧିକ ଗାଡି ଚଳାଚଳ ହୋଇପାରିବ । ରାଜକୋଟରୁ କାନାଲୁସ ପର୍ଯ୍ୟନ୍ତ ପ୍ରସ୍ତାବିତ ଦୋହରୀକରଣ ଦ୍ୱାରା ସୌରାଷ୍ଟ୍ର ଅଞ୍ଚଳର ସାମଗ୍ରିକ ବିକାଶ ହୋଇପାରିବ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅସ୍କାର ଜିତିଥିବା ‘ଦ ଏଲିଫ୍ୟାଣ୍ଟ ହ୍ୱିସ୍ପରର୍ସ’ର ସମ୍ପୂର୍ଣ୍ଣ ଟିମକୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରେଷ୍ଠ ପ୍ରାମାଣିକ ଲଘୁ ଫିଲ୍ମ ବର୍ଗରେ ିଲ୍ଫିଅସ୍କାର ଜିତିଥିବା ପ୍ରାମାଣିକ ଫିଲ୍ମ ନିର୍ମାତା କାର୍ତ୍ତିକି ଗୋନସାଲଭିସ, ପ୍ରଯୋଜକ ଗୁନୀତ ମୋଙ୍ଗା ଓ ‘ଦ ଏଲିଫ୍ୟାଣ୍ଟ ହ୍ୱିସ୍ପରର୍ସ’ର ସମ୍ପୂର୍ଣ୍ଣ ଟିମକୁ ଶୁଭେଚ୍ଛା ଜଣାଇଛନ୍ତି ।
ଏକାଡେମୀ ଦ୍ୱାରା କରାଯାଇଥିବା ଏକ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଏହି ସମ୍ମାନ ପାଇଁ @EarthSpectrum, @guneetm ଓ ‘ଦ ଏଲିଫ୍ୟାଣ୍ଟ ହ୍ୱିସ୍ପରର୍ସ’ର ସମ୍ପୂର୍ଣ୍ଣ ଟିମକୁ ଅଭିନନ୍ଦନ । ସେମାନଙ୍କ କାମରେ ନିରନ୍ତର ବିକାଶ ଓ ପ୍ରକୃତି ସହ ସଦଭାବ ବଜାୟର ମହତ୍ତ୍ୱ ଉପରେ ସୁନ୍ଦର ଭାବେ ଆଲୋକପାତ କରାଯାଇଛି । #Oscars”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶିଷ୍ଟ ଲେଖିକା ତଥା ଓଡ଼ିଶା ମୁଖ୍ୟମନ୍ତ୍ରୀଙ୍କ ଭଉଣୀ ଶ୍ରୀମତୀ ଗୀତା ମେହଟ୍ଟାଙ୍କ ପରଲୋକରେ ପ୍ରଧାନମନ୍ତ୍ରୀଙ୍କ ଶୋକ
ପରଲୋକରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକବ୍ୟକ୍ତ କରିଛନ୍ତି ।
ଏକ ଏକ୍ସ ପୋଷ୍ଟରେ ପ୍ରଧାନମନ୍ତ୍ରୀ କହିଛନ୍ତି:
‘ବିଶିଷ୍ଟ ଲେଖିକା ଶ୍ରୀମତୀ ଗୀତା ମେହଟ୍ଟାଙ୍କ ପରଲୋକରେ ମୁଁ ଦୁଃଖିତ । ସେ ଜଣେ ବହୁମୁଖୀ ପ୍ରତିଭାର ଅଧିକାରୀ ଥିଲେ ଏବଂ ଲେଖା ଓ ଚଳଚ୍ଚିତ୍ର ନିର୍ମାଣ ପ୍ରତି ଆଗ୍ରହ ପାଇଁ ମଧ୍ୟ ସେ ଜଣାଶୁଣା । ସେ ପ୍ରକୃତି ଓ ଜଳ ସଂରକ୍ଷଣ ପ୍ରତି ମଧ୍ୟ ବେଶ୍ ଆଗଭର ଥିଲେ । ଓଡ଼ିଶା ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଏବଂ ତାଙ୍କ ସମଗ୍ର ପରିବାର ପ୍ରତି ମୋର ସମବେଦନା ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସ୍ଟି ସାଙ୍ଗମାମ୍ ଅତିଥିଙ୍କୁ ସ୍ୱାଗତ ପାଇଁ ବାଦଲପଡ଼ା ବାସିନ୍ଦାଙ୍କ ପ୍ରଶଂସା କଲେ ପ୍ରଧାନମନ୍ତ୍ରୀ
ସୌରାଷ୍ଟ୍ର ତାମିଲ ସାଙ୍ଗମାମ୍ ଅତିଥିଙ୍କୁ ପରିବାର ଭଳି ସ୍ୱାଗତ କରିଥିବାରୁ ସୋମନାଥ ବାଦଲପଡ଼ା ଗ୍ରାମର ଲୋକଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି ।
ଏସ୍ ଟି ସାଙ୍ଗମାମଙ୍କ ଟୁଇଟର ଉତ୍ତର ଦେଇ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ଦେଖି ଭଲ ଲାଗିଲା । ବାଦଲପଡ଼ା ଲୋକଙ୍କୁ ପ୍ରଶଂସା’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଇଦ୍-ଉଲ୍-ଫିତର ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଦ୍-ଉଲ୍-ଫିତରର ଶୁଭ ଅବସରରେ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଇଦ୍-ଉଲ୍-ଫିତରରେ ଶୁଭେଚ୍ଛା । ଏହି ଶୁଭ ଉତ୍ସବ ଆମ ସମାଜରେ ଏକତା ଏବଂ ଭାଇଚାରାର ଆବେଗକୁ ବଢାଇବ । ସମସ୍ତେ ଉତ୍ତମ ସ୍ୱାସ୍ଥ୍ୟ ଏବଂ ସମୃଦ୍ଧିର ଆଶୀର୍ବାଦ ପ୍ରାପ୍ତ କରନ୍ତୁ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରୋକ୍ଲାରେ ବିଶ୍ୱ ତୀରନ୍ଦାଜୀ ଯୁବ ଚାମ୍ପିୟନସିପରେ ପଦକ ଜିତିଥିବା ଭାରତୀୟ ଦଳକୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରୋକ୍ଲାଠାରେ ହୋଇଥିବା ବିଶ୍ୱ ତୀରନ୍ଦାଜୀ ଯୁବ ପ୍ରତିଯୋଗିତାରେ ୮ଟି ସ୍ୱର୍ଣ୍ଣ ସହିତ ୧୫ଟି ପଦକ ଜିତିବା ପରେ ଭାରତୀୟ ଦଳକୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରି କହିଛନ୍ତି;
ରୋକ୍ଲାଠାରେ ବିଶ୍ୱ ତୀରନ୍ଦାଜୀ ଯୁବ ଚାମ୍ପିୟନସିପ୍ରେ ଭାରତୀୟ ଦଳ ୮ଟି ସ୍ୱର୍ଣ୍ଣ ସହିତ ୧୫ ପଦକ ଜିତି ଆମକୁ ଗୌରାବାନ୍ୱିତ କରିଛି । ଆମ ଦଳକୁ ଶୁଭେଚ୍ଛା ଏବଂ ଭବିଷ୍ୟତର ପ୍ରୟାସ ପାଇଁ ଶୁଭକାମନା।
ତୀରନ୍ଦାଜୀ ଖେଳକୁ ପ୍ରୋତ୍ସାହିତ କରିବା ସହିତ ଏଥିରେ ଉତ୍କର୍ଷ ହାସଲ କରିବା ପାଇଁ ଏହି ସଫଳତା ସମଗ୍ର ଯୁବପିଢୀକୁ ପ୍ରେରଣା ଯୋଗାଇବ ।
କ୍ୟାବିନେଟ
ଇସ୍ପାତ ତିଆରିରେ ବ୍ୟବହୃତ ହେଉଥିବା କୋକିଂ କୋଇଲା ସମ୍ପର୍କରେ ସହଯୋଗ ଉପରେ ଭାରତ ଏବଂ ଋଷିୟ ସଂଘ ମଧ୍ୟରେ ସ୍ୱାକ୍ଷରିତ ବୁଣାମଣାପତ୍ରକୁ କ୍ୟାବିନେଟ ଅନୁମୋଦନ କରିଛି ।
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଭାରତ ସରକାରଙ୍କ ଇସ୍ପାତ ମନ୍ତ୍ରଣାଳୟ ଏବଂ ଋଷୀୟ ସଂଘର ଶକ୍ତି ମନ୍ତ୍ରଣାଳୟ ମଧ୍ୟରେ ଇସ୍ପାତ ପ୍ରସ୍ତୁତି ପାଇଁ ବ୍ୟବହୃତ ହେଉଥିବା କୋକିଂ କୋଇଲାକୁ ନେଇ ସହଯୋଗ ଉପରେ ସ୍ୱାକ୍ଷରିତ ବୁଝାମଣାପତ୍ରକୁ ଅନୁମୋଦନ କରିଛି ।
ସୁଫଳ:
ଏହି ବୁଝାମଣାପତ୍ର ନିବେଶ ମୂଲ୍ୟ ହ୍ରାସ କରି ସମ୍ପୁର୍ଣ୍ଣ ଇସ୍ପାତ କ୍ଷେତ୍ରକୁ ଫାଇଦା ପହଂଚାଇବ । ଏହାଦ୍ୱାରା ଦେଶରେ ଇସ୍ପାତର ମୂଲ୍ୟ ହ୍ରାସ ହେବା ସହିତ ସମାନତା ଓ ଅନ୍ତର୍ଭୁକ୍ତିକରଣକୁ ପ୍ରୋତ୍ସାହନ ମିଳିପାରିବ ।
ଏହି ବୁଝାମଣାପତ୍ର ଭାରତ ଏବଂ ଋଷ ମଧ୍ୟରେ କୋକିଂ କୋଇଲା କ୍ଷେତ୍ରରେ ସହଯୋଗ ପାଇଁ ଏକ ଆନୁଷ୍ଠାନିକ ବ୍ୟବସ୍ଥା ଯୋଗାଇଦେବ ।
ଇସ୍ପାତ କ୍ଷେତ୍ରରେ ଭାରତ ସରକାର ଓ ଋଷ ସରକାରଙ୍କ ମଧ୍ୟରେ ସହଯୋଗକୁ ସୁଦୃଢ କରିବା ହେଉଛି ଏହି ବୁଝାମଣାପତ୍ରର ଉଦ୍ଦେଶ୍ୟ । ଏହି ସହଯୋଗ ସହ ଜଡତ ଗତିବିଧିଗୁଡିକର ଲକ୍ଷ୍ୟ ହେଉଛି କୋକିଂ କୋଇଲାର ଉତ୍ସରେ ବିବିଧତା ଆଣିବା ।
JP
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉତ୍ତର ପ୍ରଦେଶର ବସ୍ତିରେ ଡିଜିଟାଲ୍ ଲାଇବ୍ରେରୀ ପଦକ୍ଷେପର ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ କହିଛନ୍ତି ଯେ ଉତ୍ତର ପ୍ରଦେଶର ବସ୍ତିରେ ଡିଜିଟାଲ୍ ଲାଇବ୍ରେରୀର ପଦକ୍ଷେପ ଦ୍ବାରା ପ୍ରତିଯୋଗୀ ପରୀକ୍ଷାରେ ସାମିଲ୍ ହେଉଥିବା ପରୀକ୍ଷାର୍ଥୀମାନଙ୍କୁ ବହୁତ ଲାଭ ମିଳିବ।
ଶ୍ରୀ ମୋଦୀ ବସ୍ତିର ସାଂସଦ ଶ୍ରୀ ହରିଶ ଦ୍ବିବେଦୀଙ୍କ ଏକ ଟ୍ବିଟ୍ ଉପରେ ପ୍ରତିକ୍ରିୟା ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀ ଟ୍ବିଟରେ କହିଛନ୍ତି :
‘‘ବହୁତ ବଢ଼ିଆ ପଦକ୍ଷେପ! ଯୁବକ ଓ ପ୍ରତିଯୋଗୀତାମୂଳକ ପରୀକ୍ଷାରେ ସାମିଲ୍ ହେଉଥିବା ପରୀକ୍ଷାର୍ଥୀମାନଙ୍କ ପାଇଁ ବସ୍ତିର ଏହି ଡିଜିଟାଲ୍ ଲାଇବ୍ରେରୀ ବହୁତ ଲାଭଦାୟକ ହେବ।
BS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ସ୍ୱାସ୍ଥ୍ୟ ଗବେଷଣା କ୍ଷେତ୍ରରେ ଭାରତ ଓ ମିଆଁମାର ମଧ୍ୟରେ ବୁଝାମଣାକୁ କେନ୍ଦ୍ର କ୍ୟାବିନେଟ୍ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟକୁ ଭାରତୀୟ ଚିକିତ୍ସା ଗବେଷଣା ପରିଷଦ  ଏବଂ ମିଆଁମାର ସ୍ୱାସ୍ଥ୍ୟ ଓ ଖେଳ ମନ୍ତ୍ରଣାଳୟର ଚିକିତ୍ସା ଗବେଷଣା ବିଭାଗ  ମଧ୍ୟରେ ୨୦୨୦ ଫେବ୍ରୁଆରୀରେ ନୂଆଦିଲ୍ଲୀରେ ସ୍ୱାକ୍ଷରିତ ଏକ ବୁଝାମଣାପତ୍ର  ବାବଦରେ ଅବଗତ କରାଯାଇଛି ।
ପାରସ୍ପରିକ ଗବେଷଣା ବିଷୟରେ ସ୍ୱାସ୍ଥ୍ୟ ଗବେଷଣା ସମ୍ପର୍କକୁ ସମୃଦ୍ଧ କରିବା ହେଉଛି ଏହି ଏମ୍ଓୟୁର ଉଦ୍ଦେଶ୍ୟ । ଏହାର ପ୍ରମୁଖ ଉଦ୍ଦେଶ୍ୟଗୁଡ଼ିକ ହେଉଛି:
କ. ସଂକ୍ରାମକ ରୋଗର ମୂଳୋତ୍ପାଟନ 
ଖ. ଆଗାମୀ ତଥା ଭାଇରାଲ୍ ସଂକ୍ରମଣର ନେଟୱର୍କ ପ୍ଲାଟଫର୍ମର ବିକାଶ
ଗ. ଗବେଷଣା ପଦ୍ଧତି ପରିଚାଳନା, କ୍ଲିନିକାଲ ପରୀକ୍ଷା, ନୀତିଶାସ୍ତ୍ର ଇତ୍ୟାଦିରେ ତାଲିମ/କ୍ଷମତା ନିର୍ମାଣ
ଘ. ନିୟାମକ ବ୍ୟବସ୍ଥାର ସାମଞ୍ଜସ୍ୟ
କର୍ମଶାଳା/ବୈଠକ ଏବଂ ଗବେଷଣା ପ୍ରକଳ୍ପଗୁଡ଼ିକ ପାଇଁ ପାଣ୍ଠି ଉପଲବ୍ଧତାର ପ୍ରତିଶ୍ରୁତି ନେଇ ସେହି ସମୟରେ ଉପଲବ୍ଧ ପାଣ୍ଠି ଅନୁସାରେ ବିଭିନ୍ନ ସମୟରେ ନିଷ୍ପତ୍ତି ନିଆଯିବ । ଉଭୟ ପକ୍ଷ ପ୍ରତ୍ୟେକ ସଂଗଠନର ପ୍ରତିନିଧିଙ୍କୁ ସାମିଲ କରି ଏକ ସଂଯୁକ୍ତ କାର୍ଯ୍ୟକାରିଣୀ କମିଟି  ଗଠନ କରିବେ । ଜେଡବ୍ଲୁ୍ଜି ଅଧିବେଶନ ଭାରତ ଓ ମିଆଁମାରରେ ବୈକଳ୍ପିକ ଭାବେ ଆୟୋଜନ କରାଯିବ । ଭ୍ରମଣ ସଂକ୍ରାନ୍ତ ଖର୍ଚ୍ଚ, ଯେଉଁଥିରେ ଭିସା ଏଣ୍ଟ୍ରି, ରହଣି, ଦୈନିକ ଭତ୍ତା, ସ୍ୱାସ୍ଥ୍ୟ ବୀମା, ଜେଡବ୍ଲୁ୍ଜି ସଦସ୍ୟଙ୍କ ସ୍ଥାନୀୟ ପରିବହନ ସାମିଲ ରହିଛି, ତାହାକୁ ପଠାଇଥିବା ପକ୍ଷ ବହନ କରିବ, ଯେବେ କି ଜେଡବ୍ଲୁ୍ଜି ବୈଠକଗୁଡ଼ିକର ଆୟୋଜନ ବାବଦ ଖର୍ଚ୍ଚ ଆୟୋଜକ ପକ୍ଷ ଦ୍ୱାରା ବହନ କରାଯିବ ।
SR
(Visitor Counter : 130
ଗୃହ ନିର୍ମାଣ ଓ ସହରାଞ୍ଚଳ ଦାରିଦ୍ର୍ୟ ଦୂରୀକରଣ ମନ୍ତ୍ରଣାଳୟ
ପିଏମ୍ଏୱାଇ  ଅଧିନରେ ବର୍ତ୍ତମାନ ସୁଦ୍ଧା 1.1 କୋଟି ଗୃହ ଅନୁମୋଦନ
ପିଏମ୍ଏୱାଇ  ଅଧିନରେ 1,68,606 ନୂତନ ଗୃହ ନିର୍ମାଣକୁ ଅନୁମୋଦନ
କେନ୍ଦ୍ରୀୟ ମଞ୍ଜୁରୀ ଏବଂ ମନିଟରିଂ କମିଟିର 52ତମ ବୈଠକ ଅନୁଷ୍ଠିତ
“ହିତାଧିକାରୀଙ୍କ ଗୃହ ନିର୍ମାଣ ସମ୍ପୂର୍ଣ୍ଣ ଏବଂ ବିତରଣ ଉପରେ ଧ୍ୟାନ ଦିଅନ୍ତୁ” : ଦୁର୍ଗା ଶଙ୍କର ମିଶ୍ର
ପ୍ରଧାନ ମନ୍ତ୍ରୀ ଆବାସ ଯୋଜନା  ଅଧିନରେ 1,68,606 ଟି ନୂତନ ଗୃହ ନିର୍ମାଣକୁ କେନ୍ଦ୍ରୀୟ ମଞ୍ଜୁରୀ ଏବଂ ମନିଟରିଂ କମିଟି  ର 52ତମ ବୈଠକରେ ଅନୁମୋଦନ କରାଯାଇଛି । ଦେଶର 14ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳ ଏହି ବୈଠକରେ ଅଂଶଗ୍ରହଣ କରିଥିଲେ । ଏହି ପ୍ରସ୍ତାବିତ ଗୃହ ଗୁଡିକ ହିତାଧିକାରୀ ଭିତ୍ତିକ ନିର୍ମାଣ, ସହଭାଗିତାରେ ସୁଲଭ ଗୃହ ଏବଂ ବସ୍ତି ବିକାଶର ସ୍ଥିତାବସ୍ଥାକୁ ଦୃଷ୍ଟିରେ ରଖି ନିର୍ମାଣ ହେବ । ରାଜ୍ୟମାନେ ବିଭିନ୍ନ ପ୍ରସଙ୍ଗ ଯଥା ଜମି, ପ୍ରାକୃତିକ ବିପର୍ଯ୍ୟୟ, ଆନ୍ତଃ-ସହର ସ୍ଥାନାନ୍ତରଣ, ଜମି ପସନ୍ଦରେ ପରିବର୍ତ୍ତନ ଆଦିକୁ ନେଇ ସେମାନଙ୍କର ସଂଶୋଧନ ପ୍ରସ୍ତାବ ଦେଇଛନ୍ତି । 70ଲକ୍ଷରୁ ଅଧିକ ଗୃହ ବିଭିନ୍ନ ପର୍ଯ୍ୟାୟ ନିର୍ମାଣ ଅବସ୍ଥାରେ ଥିବାବେଳେ 41ଲକ୍ଷରୁ ଅଧିକ ଗୃହର ନିର୍ମାଣକାର୍ଯ୍ୟ ସମ୍ପୂର୍ଣ୍ଣ ହୋଇଛି ।
ବୈଠକରେ ଅଧ୍ୟକ୍ଷତା କରିଥିବା ଗୃହ ଓ ସହରାଞ୍ଚଳ ବ୍ୟାପାର ମନ୍ତ୍ରାଳୟର ସଚିବ ଶ୍ରୀ ଦୁର୍ଗା ଶଙ୍କର ମିଶ୍ର ପିଏମ୍ଏୱାଇ ପ୍ରକଳ୍ପ କାର୍ଯ୍ୟ ତ୍ୱରାନ୍ୱିତ ଲାଗି ରଣନୀତି ପ୍ରସ୍ତୁତ ସକାଶେ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ଅନୁରୋଧ କରିଛନ୍ତି । “ ମିଶନ ଅଧିନରେ ଅଗ୍ରଗତି ସ୍ଥିର ରହିଛି । ସମସ୍ତ ମୌଳିକ ଓ ସାମାଜିକ ଭିତ୍ତିଭୂମିକୁ ନେଇ ଗୃହ ନିର୍ମାଣ ସମ୍ପୂର୍ଣ୍ଣ ପାଇଁ ଆଗକୁ ଯିବାକୁ ପଡିବ ବୋଲି ସେ କହିଛନ୍ତି । ରାଜ୍ୟ/କେନ୍ଦ୍ରଶାସିତ ଅଞ୍ଚଳମାନେ ହିତାଧିକାରୀଙ୍କ ଗୃହ ନିର୍ମାଣ ସମ୍ପୂର୍ଣ୍ଣ ଓ ବିତରଣ ଉପରେ ଧ୍ୟାନ ଦେବେ । ସେ ଆହୁରି ମଧ୍ୟ ଏହି ଯୋଜନାରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକ ସୁଲଭ ମୂଲ୍ୟରେ ଭଡା ଗୃହ ଅଟ୍ଟାଳିକା  କାର୍ଯ୍ୟ ତ୍ୱରାନ୍ୱିତ ଲାଗି ଅନୁରୋଧ କରିଛନ୍ତି ।
ଦେଶର ଛଅଟି ସହର ଯଥା ଅଗରତାଲା , ରାଞ୍ଚି , ଲକ୍ଷ୍ନୌ , ଇନେ୍ଦାର  ରାଜକୋଟ  ଏବଂ ଚେନ୍ନାଇ ରେ କାର୍ଯ୍ୟକାରୀ ହେଉଥିବା ଛଅଟି ଲାଇଟ୍ ହାଉସ ପ୍ରକଳ୍ପ  ରୁ ସମସ୍ତ ରାଜ୍ୟ/କେନ୍ଦ୍ରଶାସିତ ଅଞ୍ଚଳ ଶିକ୍ଷାଲାଭ କରିପାରିବେ । ଦେଶର ବିଭିନ୍ନ ସ୍ଥାନରେ ବହୁ ସଂଖ୍ୟାରେ ଗୃହ ନିର୍ମାଣ ପାଇଁ ଏହି ଜ୍ଞାନକୌଶଳର ଉପଯୋଗ କରାଯାଇ ପାରିବ ବୋଲି ସେ କହିଛନ୍ତି ।
କୋଭିଡ-19 ମହାମାରୀ ସମୟରେ ଏହା ଥିଲା ସିଏସ୍ଏମ୍ସି ର ଦ୍ୱିତୀୟ ବୈଠକ । ଦେଶ ସ୍ୱାଧୀନତାର 75ବର୍ଷ ପୂର୍ତ୍ତି ପାଳନ କରିବାକୁ ଯାଉଥିବାବେଳେ 2022 ସୁଦ୍ଧା ଭାରତର ସହରାଞ୍ଚଳରେ ବସବାସ କରୁଥିବା ସମସ୍ତ ଯୋଗ୍ୟ ହିତାଧିକାରୀଙ୍କୁ ପକ୍କା ଘର ଯୋଗାଇ ଦେବାପାଇଁ ଗୃହ ଓ ସହରାଞ୍ଚଳ ବ୍ୟାପାର ମନ୍ତ୍ରାଳୟ ପ୍ରତିଶ୍ରୁତିବଦ୍ଧ । “ସମସ୍ତଙ୍କ ପାଇଁ ଘର” ର ଲକ୍ଷ୍ୟ ସହିତ ସମଗ୍ର ଦେଶରେ ପିଏମ୍ଏୱାଇ  ଅଧିନରେ ଧାର୍ଯ୍ୟ ସମୟ ମଧ୍ୟରେ ଘର ଗୁଡିକର ନିର୍ମାଣ, କାର୍ଯ୍ୟ ସମ୍ପୂର୍ଣ୍ଣ ଓ ବିତରରଣକୁ ତ୍ୱରାନ୍ୱିତ ଉପରେ ଗୁରୁତ୍ୱ ଦିଅଯାଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାରଣାସୀରେ ଆନ୍ତର୍ଜାତିକ ସହଯୋଗ ଓ ସମ୍ମିଳନୀ କେନ୍ଦ୍ର ରୁଦ୍ରାକ୍ଷ ପ୍ରଧାନମନ୍ତ୍ରୀଙ୍କ ଦ୍ୱାରା ଉଦ୍ଘାଟିତ
କୋଭିଡ ସତ୍ତ୍ଵେ କାଶୀରେ ବିକାଶ ଧାରା ଅବ୍ୟାହତ : ପ୍ରଧାନମନ୍ତ୍ରୀ
ସମ୍ମିଳନୀ କେନ୍ଦ୍ର ଭାରତ-ଜାପାନ ମଧ୍ୟରେ ଦୃଢ ସମ୍ପର୍କ ସୂଚନା ଦିଏ: ପ୍ରଧାନମନ୍ତ୍ରୀ
ଏହି ସମ୍ମିଳନୀ କେନ୍ଦ୍ର ଏକ ସାଂସ୍କୃତିକ ସ୍ଥଳୀ ଓ ବିଭିନ୍ନ ଲୋକଙ୍କୁ ଏକାଠି କରିବାର ଏକ ମାଧ୍ୟମ: ପ୍ରଧାନମନ୍ତ୍ରୀ
ଗତ ସାତବର୍ଷ ମଧ୍ୟରେ କାଶୀରେ ଅନେକ ବିକାଶ ପ୍ରକଳ୍ପ ହୋଇଛି ଏବଂ ରୁଦ୍ରାକ୍ଷ ବିନା ଏହା ଅସମ୍ପୂର୍ଣ୍ଣ ରହିବ: ପ୍ରଧାନମନ୍ତ୍ରୀ
ଜାପାନ ସହାୟତାରେ ନିର୍ମିତ ଆନ୍ତର୍ଜାତିକ ସହଯୋଗ ଓ ସମ୍ମିଳନୀ କେନ୍ଦ୍ର ରୁଦ୍ରାକ୍ଷକୁ ପ୍ରଧାନମନ୍ତ୍ରୀ ବାରଣାସୀଠାରେ ଉଦ୍ଘାଟନ କରିଥିଲେ । ପରେ ପରେ ସେ ବିଏଚୟୁର ମାଆ ଓ ଶିଶୁ ସ୍ୱାସ୍ଥ୍ୟ ଶାଖା ନିରୀକ୍ଷଣ କରିଥିଲେ । ସେ ମଧ୍ୟ ମେଡିକାଲ କର୍ତ୍ତୃପକ୍ଷ ଓ ଅଧିକାରୀମାନଙ୍କ ସହ କୋଭିଡ ପରିଚାଳନାଗତ ପ୍ରସ୍ତୁତି ସମ୍ପର୍କରେ ସମୀକ୍ଷା କରିଥିଲେ ।
ସମବେତ ଜନତାଙ୍କୁ ଉଦ୍ବୋଧନ ଦେଇ ପ୍ରଧାନମନ୍ତ୍ରୀ କହିଛନ୍ତି ଯେ କୋଭିଡ ସତ୍ୱେ କାଶୀର ବିକାଶଧାରା ଅବ୍ୟାହତ ରହିଛି । ସେ କହିଛନ୍ତି ଯେ ଆନ୍ତର୍ଜାତିକ ସହଯୋଗ ଓ ସମ୍ମିଳନୀ କେନ୍ଦ୍ର ରୁଦ୍ରାକ୍ଷ ହେଉଛି ସୃଜନଶୀଳତା ଓ କ୍ରୀୟାଶୀଳ ଅବସ୍ଥାର ଫଳ । ଏହି କେନ୍ଦ୍ର ଭାରତ ଓ ଜାପାନ ମଧ୍ୟରେ ଦୃତ ବନ୍ଧନକୁ ସୁଚାଇଥାଏ । ସେ ଜାପାନର ଏହି କେନ୍ଦ୍ର ନିର୍ମାଣ ଅବଦାନର ପ୍ରଶଂସା କରିଥିଲେ ।
ଶ୍ରୀ ମୋଦୀ ସ୍ମରଣ କରି କହିଥିଲେ ଯେ ଜାପାନ ପ୍ରଧାନମନ୍ତ୍ରୀ ସୁଗା ୟସୋହାଇଡ ସେତେବେଳେ ଜାପାନର କ୍ୟାବିନେଟ ସଚିବ ଥିଲେ । ପରେ ସେ ଜାପାନର ପ୍ରଧାନମନ୍ତ୍ରୀ ହୋଇଥିଲେ । ସେ ଏହି ପ୍ରକଳ୍ପ ନିମନ୍ତେ ବ୍ୟକ୍ତିଗତ ଭାବେ ଉଦ୍ୟମ କରିଥିଲେ । ଭାରତ ପ୍ରତି ତାଙ୍କର ଆନୁଗତ୍ୟ ଯୋଗୁଁ ପ୍ରତ୍ୟେକ ଭାରତୀୟ ତାଙ୍କ ପ୍ରତି କୃତଜ୍ଞ । ପ୍ରଧାନମନ୍ତ୍ରୀ ଶ୍ରୀ ମୋଦୀ ପୂର୍ବତନ ଜାପାନ ପ୍ରଧାନମନ୍ତ୍ରୀ ଶ୍ରୀ ସିଞ୍ଜୋ ଆବେ ଯେ କି ଏହି ପ୍ରକଳ୍ପ ସହ ଓତଃପ୍ରୋତଃଭାବେ ଜଡିତ ତାଙ୍କର ସ୍ମରଣ କରିଥିଲେ । ପ୍ରଧାନମନ୍ତ୍ରୀ ସିଞ୍ଜୋ ଆବେ କାଶୀ ଆସିଥିବାବେଳେ ରୁଦ୍ରାକ୍ଷ ପରିକଳ୍ପନା ନେଇ ଆଲୋଚନା କରିଥିବାର ମଧ୍ୟ ସ୍ମରଣ କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଏହି ଭବନ ଉଭୟ ଆଧୁନିକତା ଓ ସାଂସ୍କୃତିକ ଝଲକର ସମ୍ମିଶ୍ରଣ ।
ଏଥିରେ ଜାପାନ-ଭାରତ ସମ୍ପର୍କ ଓ ଭବିଷ୍ୟତରେ ସହଯୋଗ ସମ୍ଭାବନା ରହିଛି । ତାଙ୍କର ଜାପାନ ଗସ୍ତ କାଳରେ ସହଯୋଗର ପ୍ରତୀକ ଏହି ରୁଦ୍ରାକ୍ଷ ପରିକଳ୍ପନା କରାଯାଇଥିବାବେଳେ ଅହମ୍ମଦାବାଦର ଜେନ୍ ଉଦ୍ୟାନକୁ ଏହି ସମ୍ପର୍କର ଆଉ ଏ ଦୃଷ୍ଟାନ୍ତ ଭାବେ ନିଆଯାଇପାରେ ।
ଜାପାନର ଉଭୟ ସାମରିକ ଓ ଆର୍ଥିକ କ୍ଷେତ୍ରରେ ଭାରତର ସବୁଠାରୁ ବିଶ୍ୱସ୍ତ ବନ୍ଧୁ ବୋଲି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି । ଜାପାନ ସହ ଭାରତର ବନ୍ଧୁତ୍ୱ ସମଗ୍ର ଅଞ୍ଚଳରେ ସବୁଠାରୁ ସୌହାର୍ଦ୍ଧ୍ୟପୂର୍ଣ୍ଣ ବୋଲି ବିବେଚନା କରାଯାଏ । ଉଭୟ ଜାପାନ ଓ ଭାରତ ନିଜ ନିଜର ବିକାଶ ନିଜସ୍ୱ ଖୁସି ବୋଲି ମନେ କରନ୍ତି ।
ଗୀତ, ସଙ୍ଗୀତ ଓ କଳା ବନାରସର ଧମନୀରେ ପ୍ରବାହିତ ହୋଇଥାଏ ବୋଲି ପ୍ରଧାନମନ୍ତ୍ରୀ କହିଛନ୍ତି । ଗଙ୍ଗାର ଏହି ଘାଟରେ ଅନେକ କଳା ସୃଷ୍ଟି ହୋଇଛି ଓ ମାନବିକତାକୁ ନେଇ ଅନେକ ଭାବନା ସଞ୍ଚାରିତ ହୋଇଛି । ସେ ଦୃଷ୍ଟିରୁ ବନାରସ ସଂଗୀତ, ଧର୍ମ, ବିଜ୍ଞାନ ଓ ଜ୍ଞାନର ଏକ ବୈଶ୍ୱିକ ପ୍ରାଣକେନ୍ଦ୍ର ହୋଇପାରିବ । ଏହି କେନ୍ଦ୍ର ଏକ ସାଂସ୍କୃତିକ ପେଣ୍ଠସ୍ଥଳୀ ହୋଇ ବିଭିନ୍ନ ଲୋକଙ୍କୁ ଏକତ୍ର କରିପାରିବ ବୋଲି ସେ କହିଛନ୍ତି । ଏହି କେନ୍ଦ୍ରର ରକ୍ଷଣାବେକ୍ଷଣ ନିମନ୍ତେ ସେ କାଶୀବାସୀଙ୍କୁ ଅନୁରୋଧ କରିଥିଲେ ।
ଗତ ସାତବର୍ଷ ମଧ୍ୟରେ କାଶୀରେ ଅନେକ ବିକାଶମୂଳକ ପ୍ରକଳ୍ପ ଆରମ୍ଭ ହୋଇଛି । ରୁଦ୍ରାକ୍ଷ ବିନା ସେଗୁଡିକ ଶେଷ ହେବ କି ବୋଲି ପ୍ରଧାନମନ୍ତ୍ରୀ ପ୍ରଶ୍ନ କରିଥିଲେ । ସ୍ୱୟଂ ଶିବଧାରଣ କରିଥିବା ରୁଦ୍ରାକ୍ଷ ଏବେ କାଶୀରେ । ତେଣୁ କାଶୀ ବିକାଶରେ ଜାଜ୍ୱଲ୍ୟମାନ ହେବା ସହ ଏହାର ସୌନ୍ଦର୍ଯ୍ୟ ମଧ୍ୟ ବୃଦ୍ଧି ପାଇବ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦେଶବ୍ୟାପୀ ମୋଟ ଟିକାକରଣ ୧୯ କୋଟିକୁ ଟପିଯାଇଛି
ଗତ ୨୪ ଘଣ୍ଟାରେ ଭାରତ ୨୦.୬୧ ଲକ୍ଷ ଟେଷ୍ଟ କରି ନୂତନ ରେକର୍ଡ କରିଛି
ଦୈନିକ ପଜିଟିଭିଟି ହାର ୧୨.୫୯%କୁ ହ୍ରାସ ପାଇଛି
କ୍ରମାଗତ ଅଷ୍ଟମ ଦିନ ପାଇଁ ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ନୂଆ ମାମଲା ଠାରୁ ଅଧିକ ରହିଛି
କ୍ରମାଗତ ପଞ୍ଚମ ଦିନ ପାଇଁ ଦୈନିକ ନୂଆ ମାମଲା ୩ ଲକ୍ଷ ତଳେ ରହିଛି
ଭାରତ କୋଭିଡ-୧୯ ଟିକାକରଣ କ୍ଷେତ୍ରରେ ଏକ ନୂଆ ମାଇଲଖୁଣ୍ଟ ହାସଲ କରିଛି । ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ମୋଟ ୧୯ କୋଟି  ଡୋଜରୁ ଅଧିକ ଟିକା ଦିଆଯାଇପାରିଛି ।
ଆଜି ସକାଳ ୭ଟା ସୁଦ୍ଧା ୨୭,୫୩,୮୮୩ ସେସନରେ ମୋଟ ୧୯,୧୮,୭୯,୫୦୩ ଡୋଜ୍ ଟିକା ଦିଆଯାଇଛି । ଏହା ମଧ୍ୟରେ ରହିଛି, ୯୭,୨୪,୩୩୯ ଜଣ ଏଚସିଡବ୍ଲୁଙ୍କୁ ପ୍ରଥମ ଡୋଜ୍, ୬୬,୮୦,୯୬୮ ଜଣ ଏଚସିଡବ୍ଲୁଙ୍କୁ ଦ୍ୱିତୀୟ ଡୋଜ୍, ୧,୪୭,୯୧,୬୦୦ ଜଣ ଏଫଏଲଡବ୍ଲୁଙ୍କୁ ପ୍ରଥମ ଡୋଜ୍, ୮୨,୮୫,୨୩ ଜଣ ଏଫଏଲଡବ୍ଲୁଙ୍କୁ ଦ୍ୱିତୀୟ ଡୋଜ୍, ୧୮-୪୪ ବର୍ଷ ବର୍ଗର ୮୬,୦୪,୪୯୮ ଜଣଙ୍କୁ ପ୍ରଥମ ଡୋଜ୍, ୪୫ରୁ ୬୦ ବର୍ଷ ବର୍ଗରେ ୫,୯୮,୩୫,୨୫୬ ଜଣଙ୍କୁ ପ୍ରଥମ ଡୋଜ୍, ୯୫,୮୦,୮୬୦ ଜଣଙ୍କୁ ଦ୍ୱିତୀୟ ଡୋଜ୍, ୬୦ ବର୍ଷରୁ ଅଧିକ ବୟସର ୫,୬୨,୪୫,୬୨୭ ଜଣଙ୍କୁ ପ୍ରଥମ ଡୋଜ୍ ଏବଂ ୧,୮୧,୩୧,୧୦୨ ଜଣଙ୍କୁ ଦ୍ୱିତୀୟ ଡୋଜ୍ ଟିକା ।
|
|
HCWs
|
|
1st Dose
|
|
97,24,339
|
|
2nd Dose
|
|
66,80,968
|
|
FLWs
|
|
1st Dose
|
|
1,47,91,600
|
|
2nd Dose
|
|
82,85,253
|
|
Age Group 18-44 years
|
|
1st Dose
|
|
86,04,498
|
|
Age Group 45 to 60 years
|
|
1st Dose
|
|
5,98,35,256
|
|
2nd Dose
|
|
95,80,860
|
|
Over 60 years
|
|
1st Dose
|
|
5,62,45,627
|
|
2nd Dose
|
|
1,81,31,102
|
|
|
|
Total
|
|
19,18,79,503
ଦେଶରେ ହୋଇଥିବା ମୋଟ ଟିକାକରଣର ୬୬.୩୨% ଟିକା ଦିଆଯାଇଛି ଦଶଟି ରାଜ୍ୟରେ ।
ଦେଶରେ ଗତ ୨୪ ଘଣ୍ଟା ମଧ୍ୟରେ ୨୦.୬୧ ଲକ୍ଷ ଟେଷ୍ଟ କରାଯାଇଛି । ଏହି ସଫଳତା ଯୋଗୁ ଭାରତ ଟେଷ୍ଟିଂ କ୍ଷେତ୍ରରେ ପୁଣି ଏକ ନୂଆ ରେକର୍ଡ ହାସଲ କରିଛି ।
ଅନ୍ୟ ପକ୍ଷରେ ଦୈନିକ ପଜିଟିଭିଟି ହାର ୧୨.୫୯%କୁ ହ୍ରାସ ପାଇଛି ।
କ୍ରମାଗତ ଅଷ୍ଟମ ଦିନରେ ମଧ୍ୟ ଦୈନିକ କରୋନାରୁ ସୁସ୍ଥ ହେଉଥିବା ଲୋକଙ୍କ ସଂଖଖ୍ୟା ଦୈନିକ ନୂଆ କରୋନା ମାମଲାକୁ ଟପିଯାଇଛି । ଗତ ୨୪ ଘଣ୍ଟା ମଧ୍ୟରେ ଦେଶରେ ୩,୫୭,୨୯୫ ଜଣ ସୁସ୍ଥ ହୋଇଛନ୍ତି ।
ଆଜି ଦେଶରେ ମୋଟ ସୁସ୍ଥଙ୍କ ସଂଖ୍ୟା ୨,୨୭,୧୨,୭୩୫ରେ ପହଞ୍ଚିଛି । ଜାତୀୟ ସୁସ୍ଥତା ହାର ପୁଣି ବୃଦ୍ଧି ପାଇ ୮୭.୨୫%ରେ ପହଞ୍ଚିଛି ।
ନୂଆ ସୁସ୍ଥଙ୍କ ମଧ୍ୟରୁ ୭୪.୫୫% ସୁସ୍ଥ ହୋଇଛନ୍ତି ଦଶଟି ରାଜ୍ୟରେ ।
ଅନ୍ୟ ଏକ ସକରାତ୍ମକ ଖବରରେ କ୍ରମାଗତ ପଞ୍ଚମ ଦିନ ପାଇଁ ଭାରତରେ ଦୈନିକ ନୂଆ କରୋନା ମାମଲା ୩ ଲକ୍ଷରୁ କମ୍ ରହିଛି ।
ଗତ ୨୪ ଘଣ୍ଟାରେ ଦେଶରେ ୨,୫୯,୫୫୧ ନୂଆ କରୋନା ମାମଲା ଚିହ୍ନଟ ହୋଇଛି ।
ଗତ ୨୪ ଘଣ୍ଟା ମଧ୍ୟରେ ଆସିଥିବା ନୂଆ ମାମଲା ମଧ୍ୟରୁ ୭୬.୬୬% ମାମଲା ଆସିଛି ଦଶଟି ରାଜ୍ୟରୁ । ତାମିଲନାଡ଼ୁରେ ଗୋଟିଏ ଦିନରେ ସର୍ବାଧିକ ୩୫,୫୭୯ ମାମଲା ଆସିଥିବା ବେଳେ ଏହା ପଛକୁ କେରଳରେ ୩୦,୪୯୧ ମାମଲା ଆସିଛି ।
ଅନ୍ୟପକ୍ଷରେ ଦେଶରେ ମୋଟ ସକ୍ରିୟ କରୋନା ମାମଲା ୩୦,୨୭,୯୨୫କୁ ହ୍ରାସ ପାଇଛି ।
ଗତ ୨୪ ଘଣ୍ଟା ମଧ୍ୟରେ ସକ୍ରିୟ ମାମଲାରେ ସିଧାସଳଖ ୧,୦୧,୯୫୩ ହ୍ରାସ ପାଇଛି । ଏହା ଦେଶର ମୋଟ ପଜିଟିଭ୍ ମାମଲାର ୧୧.୬୩% ।
ମୋଟ ସକ୍ରିୟ ମାମଲାର ୬୯.୪୭% ମାମଲା ଅଛି ଆଠଟି ରାଜ୍ୟରେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୨୦୨୧ ବ୍ୟାଚ୍ ର ତାଲିମ ନେଉଥିବା ଆଇଏଫ୍ଏସ୍ ଅଧିକାରୀମାନେ ପ୍ରଧାନମନ୍ତ୍ରୀଙ୍କୁ ସାକ୍ଷାତ କରିଛନ୍ତି
ପ୍ରଧାନମନ୍ତ୍ରୀ ତାଲିମ ନେଉଥିବା ଅଧିକାରୀଙ୍କ ସହିତ ସ୍ୱତନ୍ତ୍ର ଏବଂ ଅନୌପଚାରିକ ଆଲୋଚନା କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ୨୦୨୧ ବ୍ୟାଚ୍ର ଭାରତୀୟ ବିଦେଶ ସେବା  ର ତାଲିମ ନେଉଥିବା ଅଧିକାରୀମାନେ ଆଜି ୭ ଲୋକ କଲ୍ୟାଣ ମାର୍ଗରେ ଭେଟିଥିଲେ ।
ଏକ ସ୍ୱତନ୍ତ୍ର ଏବଂ ଅନୌପଚାରିକ ଆଲୋଚନାରେ ପ୍ରଧାନମନ୍ତ୍ରୀ ତାଲିମ ନେଉଥିବା ଆଇଏଫଏସ ଅଫିସର ମାନଙ୍କୁ ଏହି ସେବାରେ ଯୋଗ ଦେଇଥିବାରୁ ଅଭିନନ୍ଦନ ଜଣାଇବା ସହ ସେମାନେ ବର୍ତ୍ତମାନ ବିଶ୍ୱରେ ଭାରତର ପ୍ରତିନିଧିତ୍ୱ କରିବାର ସୁଯୋଗ ପାଇବେ ବୋଲି କହିଛନ୍ତି । ସେବାରେ ଯୋଗଦେବା ପଛର କାରଣ ସଂକ୍ରାନ୍ତରେ ସେ ସେମାନଙ୍କ ସହ ଆଲୋଚନା କରିଥିଲେ ।
୨୦୨୩ ଆନ୍ତର୍ଜାତୀୟ ମିଲେଟ୍ ବର୍ଷ ବିଷୟରେ ସେ ବିସ୍ତୃତ ଭାବରେ ଆଲୋଚନା କରିଥିଲେ ଏବଂ ସେମାନେ କିପରି ମିଲେଟ୍କୁ ଲୋକପ୍ରିୟ କରିବାରେ ସହଯୋଗ କରିପାରିବେ ଯାହା ଦ୍ୱାରା ଆମର କୃଷକମାନେ ଉପକୃତ ହୋଇପାରିବେ ସେ ବିଷୟରେ କଥା ହୋଇଥିଲେ । ମିଲେଟଗୁଡିକ କିପରି ପରିବେଶ ଅନୁକୂଳ ଏବଂ ସ୍ୱାସ୍ଥ୍ୟ ପାଇଁ ମଧ୍ୟ ଲାଭଦାୟକ ସେ ବିଷୟରେ ସେ କହିଥିଲେ । ସେ ଲାଇଫ୍  ଏବଂ ପରିବେଶର ଉପକାର କରିବା ପାଇଁ ଜଣେ କିପରି ଜୀବନଶୈଳୀରେ ଛୋଟ ପରିବର୍ତ୍ତନ ଆଣିପାରିବ ସେ ବିଷୟରେ ମଧ୍ୟ ଆଲୋଚନା କରିଥିଲେ । ତାଲିମ ନେଉଥିବା ଅଧିକାରୀମାନେ ଚଳିତ ବର୍ଷର ସ୍ୱାଧୀନତା ଦିବସ ଭାଷଣରେ ତାଙ୍କ ଦ୍ୱାରା ପ୍ରଦାନ କରାଯାଇଥିବା ପଞ୍ଚ ପ୍ରାଣ ବିଷୟରେ ଆଲୋଚନା କରିଥିଲେ ଏବଂ ଆଇଏଫଏସ୍ ଅଧିକାରୀମାନେ ଏହି ପ୍ରାପ୍ତି ଦିଗରେ କିପରି ସହଯୋଗ କରିପାରିବେ ସେ ବିଷୟରେ ମତାମତ ପ୍ରଦାନ କରିଥିଲେ ।
ଆସନ୍ତା ୨୫ ବର୍ଷ ମଧ୍ୟରେ ସେମାନେ କିପରି ନିଜକୁ ବିକଶିତ ପାରିବେ ଏବଂ ଦେଶର ଅଭିବୃଦ୍ଧି ପାଇଁ ଉପଯୋଗୀ ହୋଇପାରିବେ ସେନେଇ ଚିନ୍ତା କରିବାକୁ ଏବଂ ଯୋଜନା ପ୍ରସ୍ତୁତ କରିବାକୁ ତାଲିମ ନେଉଥିବା ଅଧିକାରୀମାନଙ୍କୁ ପ୍ରଧାନମନ୍ତ୍ରୀ ପରାମର୍ଶ ଦେଇଛନ୍ତି ।
HS
(